Odense Adresse-Contoirs Efterretninger, 1848-07-21
Uddrag af Forhandlingerne Amtsraadet for Assens Amtstuedistrict, i Extramødet den 29 April 1848. i Gribsvad i Anledning af Justitsministeriets Circulaire af 12 April næstforud, betræffende Foranstaltninger med Hensyn til Folkevæbningen m.m., hvilket havde circuleret forud iblandt Medlemmerne, saavelsom iblandt Sogneforstanderskaberne. Dette Møde var tiltraadt paa Generalcommandoens Vegne af Oberst Høegh Guldberg, foruden af de for Baag og Wends Herreder beskikkede Kystbefalingsmænd. Raadets samtlige Medlemmer vare tilstede. Som Formand fungerede den const. Amtmand Kammerjunker, Baron C. Bille-Brahe Pastor Krag overtog Protocolførelsen. Formanden fremlagde og oplæste foruden ovennævnte Circulaire, de fra Sogneforstanderskaberne indløbne Jndberetninger, nemlig fra Asperup og Roerslev, Veilby, Gamborg, Føns og Ørslev, Udby, Balsler og Eiby, Gielsted og Rørup, Huusby, Tanderup, Kjerte, Skydebjerg, Sandager og Holevad, Søby og Thurup, Søllested og Vedtofte, Gamtofte, Kjærum, Sønderby, Flemløse, Kjøng, Dreslette og Haarby. Samtlige vare enige i at anbefale en almindelig Folkevæbning, hvorimod der saavel med Hensyn til den tidligere Kystmilices Organisation som med Hensyn til Kystbevogtningen ikke fandt nogen Overeensstemmelse Sted. Derpaa blev den tilstedeværende Oberst Høeg, Guldberg opfordret til at yttre sin Anskuelse. Denne var saalydende: "Da den fjendtlige Hær staaer i Fremmarsch og allerede efter paalidelige Efterretninger skal staae i Nærheden af Apenrade med Forposterne, saa antages, at Kystmilicen, efter dens Jndretning, sanctioneret ved Frd. 26 Februar 1808 ikke kan være tilstrækkelig, da de truede Puncter af Fyen, Vends og Baag Herreder nemlig, ved Fjendens Fremrykning meer og meer er Fare underkastet, Folkevæbningens Organisation og Jndøvning er derfor høist nødvendig; thi vel tør man antage, at Krigskibene ville afgive fornødent Forsvar, men det kunde dog møde, at dette Forsvar nødvendig blev brugt andetsteds og saaledes Kysten i denne Mellemtid var uden Forsvar. Generalcommanden vil kunne for Øieblikket disponere over 34 Dragoner, det frivillige Corps fra Odense, det borgerlige Jægercorps fra Odense og endeel Riffelskytter fra Faaborg. Naar disse Corps fordeles paa de meest truede Steder mod den slesvigske og jydske Kyst, da vil dette i Forbindelse med Folkevæbningen i de 2 Henseender afgive den mulige Betryggelse for Øen. Den nærmere Detaille af Vagt- og Post-Udstillinger, Patrouillering til Hest, til Fods, til Søes, vil nærmere blive at bestemme." Formanden fandt det hensigtsmæssigt i Henhold til hvad der fra Generalcommanden var yttret og hvad de nærværende Forhold udfordrede, at opbyde det under Kystmilicen henhørende Mandskab til at øves i Vaaben, under Ledelse af Ritmester Würtzen og Capitain Rahlff, respective for Baag og Vends Herreder, - hvorunder med Grev Vedels Samtykke Grevskabet Vedelsborg var indbefattet, og under de af disse i Forslag bragte Underbefalingsmænd, forsaavidt saadant kunde forenes med enhver Enkelts Syssel og Haandtering, ligesom foreløbig at besætte de af Generalcommanden opgivne Puncter, efter nærmere Anviisning fra denne, for at Alt kunde være beredt, om og naar Provindsen maatte blive erklæret i Krigstilstand. Det Ovenanførte tiltraadte Amtsraadet. De tilstedeværende befalingsmænd bleve paalagte snarest muligt at træffe de i saa Henseende fornødne Foranstaltninger, samt hvis Nogen, imod Forventning, ikke skulde efterkomme det givne Tilhold, derom uopholdelig at gjøre Jndberetning. Raadet besluttede tillige paa Amtsrepartitionsfondets Regning at lade aftrykke og omdele saavel det efter nærværende Forhandlinger udgaaende Opbud, som den af en Officeer forfattede Forskrift for Folkevæbningens Øvelser i et af Amtet nærmere bestemmende Antal Exemplarer. Amtsraadet vedtog at henvende sig til Krigsministeriet gjennem Generalcommanden om at erholde et passende Parti Ammunition udleveret og bemyndigede Amtet til at foranstalte det Fornødne til Væbningen, samt til efter nærmere Forslag fra befalingsmændene at anvise de hertil fornødne Udtællinger af Amtsrepartitionsfondet. Addrag af Forhandlingerne Amtsraadet for Odense Amtstuedistrict, i dets ordinaire Møde den 26 Mai. Amtsraadets Medlemmer vare tilstede med Undtagelse af Kammerherre, Hofjægermester Grev Bernstorff Gyldensteen. Som Formand fungerede den constituerede Amtmand Kammerjunker Baron C. Bille Brahe. Kammerraad Hillerup overtog Protocolførelsen. Formanden fremlagde: 1. En af daværende Stiftamtmand Bardensleth paa Raadets Vegne under 8 Marts d. A. affattet Skrivelse til det Kongl. Rentekammer, som fandtes indført i Amtsraadets Copibog, angaaende den i sidste ordinaire Møde i Bero stillede, af bemeldte Collegium i Skrivelse af 15 Januar d. A. forlangte Jndsendelse af Regulativer, betræffende Fribefordringsvæsenet. 2. Den ved Justitsministeriets Circulairskrivelse af 25 Marts d. A. betræffende extraordinair Hestendskrivning foranledigede Correspondance saavel med Ministeriet som med Remontecommissionen senere end Amtsraadets extraordinaire Møde af 31 Marts.